cyanic-selkie/wikianc huggingface dataset:
Burkina Faso
A̱byin Burkina Faso (Fi̱ransa: /buʁkina faso/; Shong TM: /bɜːrˌkiːnə ˈfæsoʊ/, A̱M: /- ˈfɑːsoʊ/), yet a̱byin kya nang bibyin ghyáng ku keang di̱ tityak di̱ fam-a̱byin Jenshyung Afrika ka̱ kup shi kyai a̱byin kpa̱mkpaan ma̱ng kilomita a̱ma̱ntanaai 274,200 (met a̱ma̱ntanaai 105,900), a̱wot ka̱ si̱ byia̱ a̱gi̱gak ma̱ng bibyin Mali di̱ fam a̰za-jenshyung hu, Ni̱njer di̱ fam a̱za-a̱tyin hu, Bini di̱ fam a̱tak-a̰tyin hu, Togo ma̱ng Gana di̱ fam a̱tak hu, a mbeang Khwong A̱ta̱m Zwuom hu dḭ fam a̰tak-jenshyung hu. Tyan shi á̱niet Zwat A̱natat 2019 ji mbwak Muná̱pyia̱ Bibyin Swanta hu ku yet 20,321,378 hwa. Á̱ ku ngyei a̱byin ka Ri̱pobi̱lik A̱gba̱ndang Volta wu (1958–1984), á̱ si̱ bu shai a̱lyoot ka naat "Burkina Faso" ma̱ a̰tuk mam 4 Zwat A̱ni̱nai 1984 mbwak A̱kwak a̱son a̱byin Thomas Sankara. Á̱ lyen mman a̱byin na nang A̱burkinabé ku A̱burkinabè, a̱wot a̱keangtung a̱byin ka ma̱ng a̱gba̱ndang a̱keang a̱ swak ma̱ng shi si̱ yet Wagadugu. Mat tyok á̱nietcen Fi̱ransa ma̱ a̱byin ka gbangbang, a̱lyem a̱gwomna̱ti ma̱ng a̱bwuang a̱byin ka, kikya yet a̱lyem Fi̱ransa. Da̱ a̱kwonu a̱kya, 15% a̱mgba̱m á̱niet a̱byin ba ma̱nyin, bibya lyiat da̱ a̱tsak a̱lyem Fi̱ransa wu nci̱ri̱ng. Á̱ mbyia̱ á̱kak lilyem 59 nang á̱ lyiat ma̱ a̱byin Burkina, a̱wot a̱si̱ ka nang á̱ lan lyiat a̱swak kuzang a̱tuk ma̱ a̱ka̱sa, kikya yet Mooré, a̱lyem A̱burkinabé kpa̱mkpaan ma̱ng 50%.
Ya̱fang
Bibyin_swanta Bibyin_Afrika Bibyin_Jenshyung_Afrika Burkina Faso
Sudan A̱tak
A̱bwom a̱byin: "South Sudan Oyee!" ("Sudan A̱tak Oyee!")
A̱byin Sudan A̱tak (Shong: South Sudan /suːˈdɑːn/, /-ˈdæn/), á̱ lyen ma̱ng a̱lyoot a̱gwomna̱ti nka nang Ri̱pobi̱lik Sudan A̱tak wu a̱ni, yet a̱byin kya nang bibyin ghyáng keang di̱ tityak a̱ni di̱ fam a̱byin a̱tyin/a̱ka̱wa̱tyia̱ Afrika. Ka̱ byia̱ a̰gi̱gak ma̱ng Ityopya di̱ fam a̱tyin hu, Sudan di̱ fam a̱za hu, Ri̱pobi̱lik A̱ka̱wa̱tyia̱ Afrika di̱ fam jenshyung hu, Ri̱pobi̱lik Di̱mokrasi Konggo di̱ fam a̱tak-jenshyung hu, Yuganda di̱ fam a̱tak hu, ma̱ng Kenya di̱ fam a̱tak-a̱tyin hu. Ka̱ shyia̱ ma̱ng shi á̱niet miliyon 11.06, nang 525,953 mba swat a̱keangtung ka ma̱ng a̱gba̱ndang a̱keang wu a̱ swak mi̱ shi a̱ni, Juba.
Bwoi A̱lyoot
A̱vwuo ka nang á̱ ngyei ma̱ng a̱lyoot Sudan ka a̱ni yet fam a̱byin hwa ku shyia̱ di fam a̱tak Sa̱hara hu, a̱ neap neet di̱n fam A̱jenshyung Afi̱rika si̱ nat di̱n fam a̱tyin A̱ka̱wa̱tyia̱ Afi̱rika. Á̱ ku bwuo a̱lyoot ka neet di̱n La̱ra̱ba  (بلاد السودان), ku "A̱byin A̱dyundyung ka". A̱niet ki cong lyiai nkyang la̱ba̱ra ba di fam a̱hwa yéi kwa̱i byinabyin hu na̱ng ba myim a̱ni a̱dyundyung a̱firika.
Nkhang gbangbang
Mi̱ng Nilotic A̱niet sudan atak wu-Dinka, Anyuak, Bari, Acholi, Nuer, Shilluk, Kaligi (Arabic Feroghe), ba̱ yet a̱niet a̱son ba nwuo sudan atak wu a̱ni. before the tenth century, coinciding with the fall of medieval Nubia. neet di 15th si nat 19th century, Nnwa̱p na byia̱k mi̱ng shyi ba hu, neet di̱ abyin Bahr el Ghazal, ba̱ si̱ ba̱i di Anyuak, Dinka, Nuer, mbea̱ng Shilluk mi̱ng agba̱ng mam a̱fwun hu Bahr El Ghazal mbeang fam a̱za a̱ghyui ka, awot Acholi mi̱ng Bari si kpa̱at di̱ Equatoria. a̱wot Zande, Mundu, Avukaya and Baka, who entered South Sudan in the 16th century, established the region's largest state of Equatoria Region.
Ya̱fang
Bibyin_swanta Bibyin_Afrika Bibyin_A̱tyin_Afrika
Ayra Starr
Ya̱fang
Byin 2002
Roshiya
A̱byin Roshiya (Roshiya: Россия, Rossiya /rɐˈsʲijə/; Shong: Russia), ku Mundundung Roshiya hu (Roshiya: Российская Федерация, Rossiyskaya Federatsiya /rɐˈsʲijskəjə fʲɪdʲɪˈratsɨjə/; Shong: Russian Federation), yet a̱byin kya ka̱ ngaat kyiak neet di̱ fam a̱byin A̱tyin Yurop nat A̱za A̱si̱ya. A̱byin Roshiya kya yet a̱gba̱ndang swak wu mi̱ swanta hu ka̱ kup kyai a̱byin ka̱ swak kilomita a̱ma̱ntanaai miliyon 17 (met a̱ma̱ntanaai 6.6 x 10⁶) a̱ni, ka̱ si̱ keang si̱ ku swak kap a̱kpa a̱nyiung mami nkap a̱yaakpa a̱ni̱nai nang á̱niet swat mi̱ swanta hu. A̱byin ka ngaat ka̱ byia̱k a̱ma̱nyi a̱yaazoni njen swak ma̱ng a̱nyiung, ka̱ si̱ lan byia̱ a̱gi̱gak ma̱ng bibyin ghyáng mi̱ swanta hu, ma̱ng á̱sa̱t bibyin swak ma̱ng a̱taa. Ka̱ shyia̱ ma̱ng shi á̱niet miliyon 146.2; a̱wot ka̱ si̱ yet a̱byin ka ka̱ swak mi̱ shi á̱niet mami Yurop, ma̱ng a̱kubunyiung mi̱ shi á̱niet mi̱ swanta hu. A̱keangtung nka ka, Moskova, kikya yet a̱gba̱ndang a̱keang wu a̱ swak mi̱ shi mami Yurop, ma̱nang Saint Petersburg si̱ yet a̱gba̱ndang a̱keang a̱ swak mi̱ shi a̱feang wu ma̱ng a̱ka̱wa̱tyia̱ taada nka ka. A̱roshiya ba, bibya yet nwap A̱si̱lavi ma̱ng sot á̱niet ji̱ swak mi̱ shi mami Yurop a̱ni; ba̱ lyiat da̱ a̱lyem Roshiya kya, a̱lyem Si̱lavi nang á̱ lyiat swak a̱ni ma̱ng a̱ka̱k a̱lyem á̱ lyiat swak ma̱ a̱byin Yurop a̱ni.
A̱ka̱fwuop nta
Bibyin swanta Bibyin Yurop Bibyin A̱siya Bibyin A̱tyin Yurop Bibyin A̱za A̱siya
Swaat
thumb|Swaat ji̱ byia̱ a̱sa̱khwot a̱feang (Sorghum bicolor)
Swaat shyia̱ ma̱ng ntangka̱i sum yak 25 na̱ li nang zwá a̱kwop, a̱wot ji̱ si̱ yet genus ja mi̱ sa a̱kwop nang á̱ ngyei Poaceae a̱ni. Á̱nietbishyi ni̱ cyui ntangka̱i swaat ghyáng nani ba̱ shyiat kyayak ba̱ na ntsuung á̱pyia̱ mba ma̱ng nyám mba ji.
Swakpat
197px|right Swakpat (á̱kpa: Swákpat) yet kak tangka̱i a̱sai yak hwa nang á̱ ka ngyei Sakpat ku Swaat A̱kpat a̱ni, nang á̱ ku bai ndyo di̱n tsa hu neet a̱tak a̱byin Mikziko nang a̱tsak á̱niet a̱byin a̱wa ku khap a̱ni gbangbang neet mi̱ ndyia̱ 10,000 na̱ ku swak a̱ni.
Ya̱fang
Nkyayak
A̱baan
A̱baan maai fa:
Ngwat nghai swáng a̱lyiat
Byia̱k (a̱pyia̱)
thumb|Byiá̱k a̱pyia̱ a̱zagbaat thumb|right|A̱tsak byia̱k a̱pyia̱
Byia̱k a̱pyia̱ ji ni̱ beang vam ku shyia̱ fwung ma̱ng shyim fwuo. Ka̱ doot byia̱k ji jhyi vam hu. Nkyang nswuan ma̱ a̱di̱di̱t mbeang á̱niet bya ni̱ myia̱ di̱n byia̱k.
Byia̱k (a̱tyubeang)
Byiak ji yet a̱yin a̱ beang di̱ nyia̱ ta̱m a̱kwak a̱son sot wa. Ji̱ byia̱ cet nyia̱ nkyang nang a̱kwak a̱son wu myim a̱ nyia̱ a̱ni ka̱ a̱kwak a̱son wu nshyia̱ di̱ cuk nggu ji bah.
Sadiq Daba
Sadiq Abubakar Daba, a̱tyu á̱ ku ngyei Sadiq Daba (a̱ ku nsaan a̱tuk mam 3 Zwat Tsat 2021) a̱ ku yet a̱tyumaat Telvishon Naijeriya wa. Ma̱ a̱lyia̱ 2015, a̱ ku yet a̱gwak maat a̱ si̱ shyia̱ za̱nang Africa Movie Academy Award for Best Actor mat kap hu nang gu kyiak da̱ á̱ ku ngyei nggu "Inspekto Waziri" a̱ni mi̱ October 1. .
Ya̱fang
Naijeriya kwi_2021
Susot a̱gwomna̱ti mali Naijeriya
thumb|right|250px|Susot a̱gwomna̱ti mali Naijeriya.
Naijeriya byia̱ Susot A̱gwomna̱ti Mali (SsA̱M) 774 ja a̱wot kuzang Sot A̱gwomna̱ti Mali (SA̱M) si̱ shyia̱ a̱tafa Komiti A̱gwomna̱ti Mali ji̱ shyia̱ ma̱ng A̱kpangcuk, a̱nyan wa yet A̱gba̱ndang A̱kwak A̱son SA̱M ji, a mbeang a̱yaamemba nang á̱ ku khai a̱ni nang á̱ ngyei A̱yaakansa̱lo a̱ni. Á̱ si̱ ka̱u kuzang SA̱M nwuak Susot a̱da̱dei swak 10 a̱ghwon a̱gba̱ndang swak 15. Kuzang Sot si̱ shyia̱ a̱tafa Kansa̱lo a̱nyan wa kwok A̱kpangcuk wu nkyang na na̱ naat mbwuot a̱ni ma̱ di̱di̱ri̱k. A̱yaakansa̱lo ba shyia̱ a̱tafa sa a̱gwomna̱ti mali ji̱ Kpa Cam a̱byin jija.
Ya̱fang
Susot a̱gwomna̱ti mali Naijeriya
Byii̱ng
thumb|Byii̱ng [[zwuom ma̱ a̱yit]] thumb|Byii̱ng a̱tyubishyi
Byii̱ng ji (á̱ ka ngyei ta a̱ni) yet a̱byia̱byia̱ wa a̱ ghwut ma̱ng a̱li̱p a̱tyubishyi ku nyam. Ka̱ vam hu ti̱n kyang hu ku cat ma̱ng nkyayak a̱ ya a̱ni, á̱kum kikya na ghwut ka̱ wot vam kyang fai ku nnwuo.
Ruwanda
A̱bwom a̱byin: "Rwanda nziza" (A̱sham Ruwanda) Fail:Hymne National du Rwanda.ogg
A̱byin Ruwanda (Kinyarwanda: u Rwanda /u.ɾɡwaː.nda/) á̱ lyen ma̱ng a̱lyoot a̱gwomna̱ti ka nang Ri̱pobi̱lik Ruwanda wu a̱ni yet a̱byin kya nang bibyn ghyáng ku keang di̱ tityak a̱ni mi̱ A̱gba̱ndang A̱niak A̱ngaam wu, a̱vwuo ka nang fam-a̱byin A̱ca̱cet Njok na̱ swak ma̱ng shi Afrika na ma̱ng A̱tyin Afrika mun ndung a̱ni. Ka̱ lat ma̱ng a̱yaadi̱gi̱ri ma̱ a̱da̱dei di̱ fam a̱tak A̱kwa̱to wu, a̱wot ka̱ si̱ byia̱ a̱gi̱gak ma̱ng bibyin Yuganda, Ta̱nzaniya, Burundi, mbeang Ri̱pobi̱lik Di̱mokrasi Konggo wu.
Ya̱fang
Bibyin swanta Bibyin Afrika Bibyin A̱tyin Afrika
A̱baai
A̱baai (á̱kpa a̱ka̱baai) yet kyangta̱m ku kyangzwang hwa ku byia̱ a̱jojot a̱nu a̱ ya a̱ni, mi̱ di̱n jen ma̱ a̱di̱di̱t á̱ ka mbeang a̱fwuop da̱ nka.
Salvador Dalí
197px|right Salvador Domingo Felipe Jacinto Dalí i Domènech, Marquess a̱son a̱si̱ Dalí a̱si̱ Púbol (11 Zwat Tswuon 1904 – 23 Zwat Jhyiung 1989) ku yet a̱tyunyia̱ nghwughwu surreal a̱byin Si̱pen wa nang á̱ ku lyen mat kwop nggu hu di̱ lyenta̱m, a̱ca̱caat ghwang mi̱ ghwang, ma̱ng á̱kang nghwughwu na̱ tyei a̱ga̱de a̱ni di̱ ta̱m nggu hu.
Á̱nietnyia̱ nghwughwu ma̱ng á̱nietlyen ghwang a̱ka̱sa
Khaan
thumb|left|Á̱ nwuan khaan da̱ a̱ka̱nyiung ma̱ng a̱khwukhwop á̱niet bya
Khaan yet a̱sai pyia̱ hwa ku laai ndung ma̱ng a̱dyundyung pyia̱ a̱pyia̱ a̱tyubishyi a̱ni. Khaan ni̱ doot ku laai shonshyon kya ku ci̱t a̱pyia̱ a̱tyubishyi naat ma̱ng kwop nggu hu. Khaan yet meang kwop ja. A̱wot ka fi̱ng a̱yin si̱ byia̱ nhu, á̱ ni̱ nyia̱ da̱ nggu a̱ na yet a̱tyu nzwa wa.
Ufuwai Bonet
Ufuwai Bonet wa yet A̱gwam A̱gwoot wu. Gwoot yet a̱keang kya di̱ fam a̱tak Si̱tet Ka̱duna. Á̱ ngyi nggu A̱gwam A̱gwoot, a̱wot di̱n Shong á̱ ngyei "Chief of Kagoro (Gworok)". Doot si̱ nat a̱lyia̱ 2016, nggu wa yet byia̱k a̱kwak-a̱son a̱yaagwam si̱ Si̱tet Ka̱duna.
Byoot (a̱lyem)
Byoot (Byoot: Nghan; Kpat: Kamantan) yet a̱lyem Pi̱lato a̱si̱ Naijeriya kya. Nwap ji ji̱ lyiat ma̱ng a̱lyem a̱kya, jija á̱ ngyei A̱byoot ba.
Ya̱fang
Lilyem Naijeriya
Khap-a̱won
Khap-a̱won yet khap ha nang a̱ nyia̱ ka̱ za tyiak. A̱ ni tsei a̱bin ka sa̱kwot ma̱ng ca̱n nyia. A̱ ni kwak a sa̱kwot na ma̱ng jenereto kwak a̱sa̱kwot.
A̱tankei khaap a̱ni shyia̱ ma̱ kakeang ba shyiat za nciring a̱ni ba a̱wot ba si̱ byia̱ cica̱n ku kaghyui.
A̱baan (a̱sa̱khwot)
A̱baan na yet a̱jojot kyayak wa a̱ nhyat ma̱ng nkyang nok vam nang kap vam ku saat nna nang á̱ ngyei mammary gland di̱n Shong a̱ni hwa saat nna mi̱ nyám ji̱ nwaai mman nji.
Sani Abacha
Sani Abacha GCFR (20 September 1943 – 8 June 1998) ku yet a̱gwak a̱khwot a̱kop Najeriya wa, a̱ si̱ nba̱ng tyok Najeriya neet 1993 si̱ bai a̱khwu ngu ka ma̱ a̱liye 1998.
Ya̱fang
en.Sani Abacha
Naijeriya
Khap
Khap yet naat mbwuot go á̱ga̱fi̱p ma̱ng ba̱ng nkyangzwa (nyám mali).
Kemerun
A̱bwom a̱byin: "O Cameroon, Cradle of Our Forefathers", "Ô Cameroun, Berceau de nos Ancêtres" ("Nwan Kemerun, A̱gbaat-mbyin A̱yaatyia̱-a̱khwop Nzi̱t Ba")
A̱byin Kemerun (Shong: Cameroon /ˌkæməˈruːn/; Fi̱ransa: Cameroun), á̱ lyen ma̱ng a̱lyoot a̱gwomna̱ti nka nang Ri̱pobi̱lik Kemerun wu (Shong: Republic of Cameroon; Fi̱ransa: République du Cameroun), yet a̱byin kya di̱ fam a̱byin jenshyung-a̱ka̱wa̱tyia̱ Afrika. Ka̱ byia̱ a̱gi̱gak ma̱ng Naijeriya di̱ fam jenshyung hu ma̱ng a̱za; Caad di̱ fam a̱za-a̱tyin hu; Ri̱pobi̱lik A̱ka̱wa̱tyia̱ Afrika wu di̱ fam a̱tyin hu; ma̱ng Gini A̱kwa̱toriya, Gabon ma̱ng Ri̱pobi̱lik Konggo wu di̱ fam a̱tak hu. Lang khwong kyai a̱sa̱khwot nka hu myian da̱ A̱ngam A̱sa̱khwot Byafra hu ku yet kap A̱ngam A̱sa̱khwot Gini hu hwa ma̱ng Kyai A̱sa̱khwot Ati̱lantik hu. Di̱n jen jhyang, á̱ ni̱ nkhap a̱byin ka sak ma̱ng bibyin fam a̱byin Jenshyung Afrika hu a̱wot di̱n jen jhyang ma̱ng si̱ fam a̱byin A̱ka̱wa̱tyia̱ Afrika hu, mat a̱ca̱caat nswat nka wu da̱ a̱yaaga̱sat nvak tsi̱tsak Jenshyung ma̱ng A̱ka̱wa̱tyia̱ Afrika a̱ni. A̱byin Kemerun nyia̱ kpa̱mkpaan miliyon 25 ma̱ng shi á̱niet. Á̱ lyiat di̱ lilyem mbyin 250 ma̱ a̱byin ka.
A̱ka̱fwuop nta
Bibyin_swanta Bibyin_Afrika Bibyin_A̱ka̱wa̱tyia̱_Afrika
A̱bada̱dei a̱fang
thumb|A̱bacyuang nfang (gbi̱ngba̱ra̱m ku swak ma̱ng shi a̱ni mi̱ ghwughwu huni shyia̱ kpa̱mkpaan ma̱ng milimita 40 (nc 1.6))
Khwikristi
Khwikristi hu yet khwi ma̱ng nwuak a̱cucuk ma̱ng A̱gwaza a̱nyiung ku ku neet mi̱n kwai Ibrahim ja a̱ni, ku si̱ byia̱ a̱tyin mi̱ shyicet mbeang tyiet Yesu Naza̱ret.
Ya̱fang
Khwikristi
A̱baan (kap vam)
thumb|Nkap a̱baan a̱nap a̱tyubushyi (swáng a̱lyiat Nggi̱li̱t/Shong) na
A̱baan (á̱kpa: a̱bi̱baan) kuzang a̱yin byia̱ a̱bi̱baan a̱feang, ba̱ swan mi̱ fi̱ri̱ng a̱ni. A̱bi̱baan a̱byiik cong ma̱ng a̱jojot a̱baan nang mman swuo ani.
Kim Soo-hyun
Kim Soo-hyun (Kworiya: 김수현/金秀賢, byin a̱tuk mam 16 Zwat Sweang 1988) yet a̱tyunkhang Telvishon Kworiya A̱tak wa.
Khwikpaa̱pyia̱
Khwikpaa̱pyia̱ ku Khwikpaa̱kpeang (La̱ra̱ba: الإسلام, di̱ lyuut Rom: al-’Islām, /ɪsˈlaːm/ "neap a̱pyia̱ ma̱ A̱gwaza") yet khwi nwap Ibrahim ghyang hwa nang á̱ nwuak a̱cucuk da̱ A̱gwaza a̱nyiung a̱ni a̱wot á̱ bu tyiet nyia̱ Muwamet (ku Muhammad) yet a̱ta̱m A̱gwaza (Allah) wa a̱ni. Huhwa yet a̱dini swanta a̱ yet a̱feang ma̱ng shi á̱nietkhwi ba̱ tat biliyon 1.9, ku %24.9 a̱mgba̱m á̱nietbishyi swanta ba a̱ni, nang á̱ ngyei A̱musulumi ku á̱nietkpaa̱pyia̱ ba a̱ni.
Ya̱fang
Khwi
Kenya
A̱byin Kenya, á̱ lyen ma̱ng a̱lyoot a̱gwomna̱ti ka nang Ri̱pobi̱lik Kenya wu (Swahili: Jamhuri ya Kenya) a̱ni, yet a̱byin kya di̱ fam A̱tyin Afrika. Ma̱ng shi kyai a̱byin kilomita a̱ma̱ntanaai 580,367 (met a̱ma̱ntanaai 224,081), a̱byin Kenya kya yet a̱byin ka̱ shi 48 mi̱ swanta hu di̱ fam shi kyai a̱byin. Ma̱ng shi á̱niet ku swak miliyon 47.6 mi̱ fa̱ng á̱niet (sa̱nsut) 2019 hu, A̱byin Kenya kya byia̱ shi á̱niet 29 mi̱ swanta hu. A̱keangtung ma̱ng a̱gba̱ndang a̱keang a̱ swak ma̱ng shi wu wa yet Nairobi, ma̱nang a̱gba̱ndang a̱keang a̱ swak ma̱ng yet a̱khwukhwop wu ma̱ng a̱keangtung ntsa ka si̱ yet a̱keang Mombasa ka̱ shyia̱ di̱ khwong kyai a̱sa̱khwot a̱ni.
Ya̱fang
Bibyin swanta Bibyin Afrika Bibyin A̱tyin Afrika
Kikyo
Kikyo (ka̱nang ku shi á̱kpa, A̱kikyo) nkwon huhwa beang nwuat a̱tyin nkwon ka ka̱ nok a̱tityin ba.
thumb|Kikyo
Sa̱nusi Lamido Sa̱nusi
Muhammadu Sa̱nusi II (Muhamma̱du Sa̱nusi a̱nefeang; byin a̱tuk 31 Zwat 7 1961), a̱tyu a̱bungyei di̱n khwii Khalifa Sa̱nusi II wa yet A̱gwak nkhwii Tijanniyah Sufi ma̱ bin Naijeriya ka. A̱ shyia̱ ma̱ niet ba̱ nyia̱ tyok mi̱n Sot Dabo ji shyia̱ ma̱ khukhwop a̱keang ma̱ng Si̱tet Ka̱no ji a̱ni.
A̱ yet byin Ka̱no wha ma̱mi a̱lyia̱ 1961, a̱ka̱nbwon a̱tyutyok a̱ku ngyei Muhamma̱du Sa̱nusi I. A̱ku shyia̱ yet A̱gwam da̱nian a̱khwú a̱na̱nyiuk a̱tyia̱ gu ka a̱ku ngyei Ado Bayero a̱ni a̱tuk 8 Zwat 6 2014.
A̱ngba̱m jen tyok ngu ji ba̱ng si̱ nat mam a̱n ti̱n gu a̱ni, A̱gwam Sa̱nusi ku ca̱t A̱za Naijeriya ka ka̱ shyia̱ a̱shai di̱ nswat ku mim a̱ni. A̱tuk 9 Zwat 3 2020 kya Si̱tet Ka̱no ji ku nti̱n gu di̱n tyok hu.
Ya̱fang
Naijeriya
A̱bi
thumb|A̱bi A̱gwam Musa Di̱dam, A̱gwam Fantswam II mi̱ Cen, Zi̱kpak, [[Fantswam (a̱byin)|Fantswam]] thumb|A̱bi ma̱ng a̱team a̱khwu ma̱ng a̱yaakpang (nkusa) mi̱ Evros, [[Helat]]
A̱bi ka (á̱kpa: bibi hu ku a̱ka̱bi na) yet a̱vuo kya nang á̱ niat kwom a̱tyo a̱khwu a̱ni.
Tahiti
A̱byin Tahiti (Tahiti: /taˈhiti/ ; Shong: /təˈhiːti/); Fi̱ransa /ta.iti/; á̱ ku ngyei Otaheite gbangbang), kya yet a̱byin a̱ka̱wa̱tyia̱ a̱sa̱khwot ka̱ byia̱ shi kyai a̱byin ka̱ swak di̱ sot Bibyin A̱ka̱wa̱tyia̱ A̱sa̱khwot Wun si̱ Bibyin A̱ka̱wa̱tyia̱ A̱sa̱khwot Susaiti hu ma̱ a̱byin Polinesiya Fi̱ransa, di̱ kap fam a̱ka̱wa̱tyia̱ A̱gba̱ndang Kyai A̱sa̱khwot Pasi̱fi̱k hu. Á̱ ka̱u a̱byin ka di̱ nkap nfeang hwa, Tahiti Nui (kap fam a̱za-jenshyung ku lan mi̱ shi hu) ma̱ng Tahiti Iti (kap fam a̱tak-a̱tyin hu ku lat mi̱ shi hu), a̱byin a̱ka̱wa̱tyia̱ a̱sa̱khwot ka ku ntsa neet nta̱m a̱ka̱fan ndong nia da̱ nka; ka̱ si̱ byia̱ shi a̱za ma̱ng tsutsok a mbeang a̱yaamurujani a̱zanu kyai a̱sa̱khwot ba̱ keang nka a̱ni. Shi á̱niet nka hu yet 189,517 hwa (sa̱nsut 2017), kikya si̱ yet a̱byin a̱ka̱wa̱tyia̱ a̱sa̱khwot Fi̱ransa a̱kya ka̱ byia̱ á̱niet ka̱ swak ma̱ a̰byin Polinesiya Fi̱ransa hu ma̱ng 68.7% a̱mgba̱m á̱niet nka ba.
thumb|Tuta Tahiti
thumb|Ta̱si̱la a̱byin Tahiti, a̱byin a̱ka̱wa̱tyia̱ a̱sa̱khwot ka̱ swak mi̱ shi mi̱ Bibyin A̱ka̱wa̱tyia̱ A̱sa̱khwot Susaiti ka
Ya̱fang
Bibyin swanta Bibyin Osheniya
Khwiyahuda
thumb|Judaika (neet di̱ fam a̱za hu nang cong a̱gogo a̱ni): a̱yaaka̱ndi̱r Shabbat, a̱kashyi kwi mbwak, Khumash ma̱ng Tanakh, kyangta̱fang Torah, shofar a mbeang etrog. Khwiyahuda (Nwap A̱biru: יַהֲדוּת‎, Yahadut; a̱tyin ka ghwut swang a̱lyiat A̱biru ji יְהוּדָה, Yehudah, "Judah", di̱n vak Helen Ἰουδαϊσμός Ioudaismos; swang a̱lyiat a̱ja a̱pyia̱nji ku neet a̱lyem Anglo-Latin kya c. 1400) shyia̱ a̱tsan di̱ A̱biru. Kwi a̱hwa yet si̱ A̱gwaza Nyiung ha. Mman A̱biru á̱ bu ngyei Mman Isi̱rela a̱ni, bibya á̱ lyen mba ma̱ng khwi huni. Khwi huni mbeang lyen swanta hu ma̱ng taada Mman Yahuda.
Kinshasa
thumb|Nwuan lang kyai tswazwa a̱keang Kinshasa Kinshasa wa yet a̱keangtung ma̱ng a̱gba̱ndang a̱tyaat wu ma̱ng Ri̱pobi̱lik a̱si Konggo. Ma̱ng a̱kpa á̱niet miliyon swak ma̱ng a̱fwuon (15,000,000), mi̱ fang hu nang á̱ nyia̱ ma̱ a̱lyia̱ cyikwop nswak nfeang ma̱ng nswak nfeang a̱ni (2020). Nggu wa byia̱ á̱kpa á̱niet a̱ nswak mi̱ Afrika.
Suriya
A̱byin Suriya (La̱ra̱ba: سُورِيَا, Sūriyā; Shong: Syria), á̱ lyen di̱ yorong ofisha hu nang Ri̱pobi̱lik A̱la̱ra̱ba Suriya (La̱ra̱ba: ٱلْجُمْهُورِيَّةُ ٱلْعَرَبِيَّةُ ٱلسُّورِيَّةُ, al-Jumhūrīyah al-ʻArabīyah as-Sūrīyah; Shong: Syrian Arab Republic), yet a̱byin kya di̱ fam a̱byin Jenshyung A̱siya, ka̱ byia̱ gak ma̱ng Lebanon di̱ fam a̱tak-jenshyung hu, Kyai A̱sa̱khwot Meditaroniya hu di̱ fam jenshyung hu, Turkiya di̱ fam a̱za hu, Irak di̱ fam a̱tyin hu, Urdun di̱ fam a̱tak hu, ma̱ng Isi̱rela di̱ fam a̱tak-jenshyung hu. A̱keangtung nka ka ma̱ng a̱gba̱ndang a̱keang wu a̱ swak mi̱ shi hu wa yet Da̱maskut. Ka̱ yet a̱byin a̱kpa̱mkpai a̱byin a̱bwum kya, a̱ga̱nga̱ng tsutsok, ma̱ng kyai a̱ji̱jak (tswa a̱yit), ma̱ng nnwap a mbeang susot a̱dini ma̱ a̱di̱di̱t nang nwap ji ji̱ lan yet a̱di̱di̱t wu A̱la̱ra̱ba Suriya ba, Kurdi, Turkmen, Assuriya, Armeniya, Si̱̇rkasiya, Mandiya, ma̱ng A̱helen ba. Susot a̱dini ji, ji̱ja yet Suni ba, Krista, A̱lawit, Druz, Ismaili, Mandiya, Shiya, Salafi, ma̱ng Yazidi ba. A̱la̱ra̱ba ba, bibya yet nwap ji̱ swak mi̱ shi ji, a̱wot Suni ba bibya yet sot a̱dini ji̱ swak ma̱ng shi hu.
Bwoi a̱lyoot
Lyuut ma̱ a̱di̱di̱t ku ta̱fang kuntyin a̱lyoot Suriya hu di̱ swang a̱lyiat Luwian sa̱ncuri 8 A̱K ji, "Sura/i", a̱wot á̱ si̱ ba̱ khwap nka ka̱ si̱si̱ yet a̱lyoot a̱khwukhwop Helen ka: Σύριοι, ', ku Σύροι, ',  a̱mgba̱m ba neet da̱ a̱tsatsak wu Aššūr (Assyria) di̱ fam a̱za  Mesopotamia (Irak a̱fwun). Da̱ a̱kwonu a̱kya, neet di̱ Seleucid Empire (323–150 BC), this term was also applied to The Levant neet di̱n jen a̱ja, a̰nyiet Helen ba si̱ tyi̱a ghai kandan mḭng Assyrians a̱ Mesopotamia mbea̱ng Arameans abyin Levant.[48][49] Mainstream modern academic opinion strongly favors the argument that the Greek word is related to the cognate Ἀσσυρία, Assyria, ultimately derived from the Akkadian Aššur.[50] The Greek name appears to correspond to Phoenician ʾšr "Assur", ʾšrym "Assyrians", recorded in the 8th century BC Çineköy inscription.[51]
Ya̱fang
Bibyin swanta Bibyin A̱siya Bibyin Jenshyung A̱siya
A̱buk
A̱buk yet a̱ji̱njok á̱ shyiat ma̱ a̱ka̱wa a̱ni. Nggu wa á̱ nyia̱ zwuai.
A̱sunkurum
A̱sunkurum ba (á̱ ma ngyei Ikolu, Ikulu, Bekulu) yet nwap á̱ maai nshyia̱ mba di̱ Susot A̱gwomna̱ti Mali Zangon Katab, Ka̱ciya ma̱ng Ka̱uru á̱si̱ a̱tak Si̱tet Ka̱duna a̱si̱ Fam-a̱byin A̱ka̱wa̱tyia̱ Naijeriya a̱ni. Ba̱ lyiat a̱lyem Pi̱lato a̱ghyang kya nang á̱ ngyei Sunkurum (ke 'Kulu') a̱ni. Ba̱ yei a̱byin mba ka Akulu (a̱byin A̱sunkurum kya ka).
Khwi
Á̱kpa á̱niet A̱sunkurum ka á̱ ndyuut á̱ si̱ sak a̱ni nyia̱ ka̱ cong khwi taada wa si̱ shi tat kpa̱mkpaan ma̱ng 70.0% a̱si̱ a̱mgba̱m á̱niet ba, ma̱nang A̱kpaa̱pyia̱ ba nshi tat 25.0% a̱wot Krista ba si̱ nshyia̱ ma̱ng 5.0% a̱si̱ a̱mgba̱m á̱niet ba. Mami Krista ba, Á̱sa̱t ba byia̱ 60.0%, Protestant ba ma̱ng 25.0% a̱wot Roman Catholic ba si̱ kyiak 15.0%.
Kwai-nfwuo-á̱niet
Á̱ ngyei a̱tyutyok á̱niet A̱sunkurum ba "Agwom" (ku Agom). A̱tyutyok mam a̱fwun hu wa yet A̱tyushityok (A̱ST) Agwom Yoona Sidi Kuka (Shong: Yohannah Sidi Kukah), Agwom Akulu II. Agwom Akulu wu wa yet a̱kwak a̱son Komiti Taada Tyok Asunkurum (Akulu, Ikulu) ji, nang a̱keangtung kikya shyia̱ Fadan Ikulu, mi̱ Ka̱murum.
A̱banka̱u a̱byin
Á̱ lyen a̱byin á̱niet A̱sunkurum ka nang Akulu (Tyap: Sunkurum; Kpat: Ikulu). Ikulu yet a̱nyiung mami a̱banka̱u 11 Sot A̱gwomna̱ti Mali Zangon Kataf a̱si̱ a̱tak A̱si̱tet Ka̱duna na. Á̱ si̱ bu ka̱u á̱si̱ na a̱nii:
Nggwon a̱byin A̱sunkurum ka nang á̱ ndyen ba̱t a̱ni, Rev. Fr. Matthew Kukah ku twei mi̱ zop a̱nu a̱ghyang tak ma̱ng This Day News nyia̱ A̱sunkurum ba a mbeang A̱byoot ba bibya yet a̱cyuang swak mi̱ susot a̱tyaat a̱gwomna̱ti ka, mang konyan ma̱ mba si̱ byia̱ ward a̱nyiung wa ma̱nyin a̱mgba̱m ma̱ng shi mba hu.
Ya̱fang
Nnwap_swanta Nnwap_Afrika Nnwap mi̱ Naijeriya
A̱tang
A̱tang yet a̱yin a a̱byia̱ tswa Kpa mbwuak.
Ka̱ a̱yin nyin kyang di ku yet a̱si ngu a̱ni ba, yok a̱nyia̱ a̱ kok nkyang a̱ghyiang a̱yin ko a̱si a̱niet, a̱ nghyei ngu A̱tang.
A̱ta̱lyen
A̱ta̱lyen ka (á̱kpa: a̱ka̱ta̱lyen na) yet vak, ku gwak nang á̱niet ncong á̱ nkai a̱ni.
A̱bwa
thumb|A̱bwa a̱ byia̱ a̱shong fwuo ma̱ng ci̱ncat ku li nang a̱sa̱khwot a̱kwop a̱ni
A̱bwa wu (á̱kpa: a̱yaabwa ba) neet mi̱ sot a̱ka̱man.
Caad
A̱bwom a̱byin: "La Tchadienne" (La̱ra̱ba: نشيد تشاد الوطني, "A̱bwom Caad ka")
A̱byin Caad (Shong: Chad /tʃæd/; La̱ra̱ba: تشاد, Tšād /tʃaːd/; yei Fi̱ransa: Tchad /tʃa(d)/), á̱ lyen ma̱ng a̱lyoot a̱gwomna̱ti nka nang Ri̱pobi̱lik Caad wu (La̱ra̱ba: جمهورية تْشَاد, Jumhūriyyat Tšād; Fi̱ransa: République du Tchad), yet a̱byin kya nang bibyin ghyáng keang di̱ tityak a̱ni di̱ fam a̱byin a̱za-a̱ka̱watyia̱ Afrika. Ka̱ byia̱ a̱gi̱gak ma̱ng Li̱biya di̱ fam a̱za hu, Sudan di̱ fam a̱tyin hu, Ri̱pobi̱lik A̱ka̱wa̱tyia̱ Afrika di̱ fam a̱tak hu, Kemerun di̱ fam a̱tak-jenshyung hu, Naijeriya di̱ fam a̱tak-jenshyung hu (da̱ A̱gba̱ndang Jok Caad wu), ma̱ng Ni̱njer di̱ fam jenshyung hu. Ka̱ shyia̱ ma̱ng shi á̱niet miliyon 16, nang miliyon 1.6 mba shyia̱ ma̱ng swat a̱keangtung ka ma̱ng a̱gba̱ndang a̱keang a̱ swak ma̱ng shi wu, Njamena.
Bibyin_swanta Bibyin_Afrika Bibyin_A̱ka̱wa̱tyia̱_Afrika
Sa̱ul
thumb|A̱byia̱k Seongsan ka ka̱ sai a̱tyetuk Sa̱ul (Kworiya: 서울 /sʰʌ̹uɭ/; bwan a̱ca̱caat 'A̱keangtung'), á̱ lyen ma̱ng a̱lyoot a̱gwomna̱ti ka nang A̱gba̱ndang A̱keang Sa̱ul wu Nang Á̱ Khap Á̱ Sak a̱ni, wa yet a̱keangtung ma̱ng metropolis laai lan ma̱ng shi a̱ swak kuzang hu ma̱ a̱byin Kworiya A̱tak. Sa̱ul byia̱ shi á̱niet miliyon 9.7 hwa, a̱ si̱ ba̱ yet a̱tyia̱ka̱u Shi Kyai A̱keangtung Sa̱ul ka ma̱ng a̱beam a̱hyia̱k metropolit Incon ka ma̱ng provin Gyeonggi hu.
Tak
thumb|Ghwughwu tak a̱bada̱dei nyam a̱ghyang|alt=Ghwughwu tak a̱bada̱dei nyam a̱ghyang
Tak hu (á̱kpa: a̱ti̱tak ba) yet kap vam hwa ku doot neet ma̱ng fang ba sak ma̱ng shai ntak.
A̱ti̱tak bya ba̱ng vam a̱ka̱tsak. Ba̱ beang da a̱vwuo a̱cyet, cung mbeang fi̱ri̱p (nang nyám ji̱ fi̱ri̱p fi̱fi̱ri̱p a̱ni).
A̱ta̱mam
A̱ta̱mam ka̱ yet jen ja ma̱ng mam ku kyiak neet a̱tsotson si̱ sak jen ji na̱ mam hu nshyim a̱ni.
A̱ta̱mam kya mam hu nsai ba̱t, nang kyiak tswam 14 JK si̱ nat tswam 6 JK.
Xiao Zhan
A̱ka̱fwuop nta
Á̱niet Caina
A̱bwan ntak
A̱bwan ntak yet kap vam hwa ku doot neet ma̱ a̱fa̱ng si̱ nat a̱khwukhwut. A̱bwan ntak wa byia̱ kunkup ku nswak ma̱ a̱swap ma̱ng nkap vam a̱ni. Á̱ ngyei kunkup hu ku shyia̱ ma̱ a̱bwan ntak hu Femur.
A̱bwan ntak wu wa byia̱ nam a̱ nswak ma̱ng tak hu.
A̱bwom
A̱bwom ka (á̱kpa: bubwom hu) yet tak ti̱tak swáng a̱lyiat hwa nang á̱ bwom ma̱ng a̱nwuat a̱tyubishyi a̱ni. Á̱ ni̱ nnyia̱ si̱ huni di̱ njen ma̱ a̱di̱di̱t ma̱ng a̱ca̱caat nwunwuat na̱ tyia̱ a̱ni di̱ nyian ta̱m ma̱ng tswang tsutswang a̱nwuat ma̱ng tyei nywang.
A̱bwomtsot
A̱bwomtsot (á̱kpa: bubwomtsot) yet mumwang tak ti̱tak nwunwuat hwa ku nat ca̱caat ma̱ng jen tsot ji, ka̱ ka myim ma̱ng nkap a̱bwomtsot na nang nyinyang a̱bwom, congndung, tsot, ma̱ng za̱kwa swat sa̱t a̱nwuat.
A̱buja
A̱buja ja yet a̱keangtung ma̱ng a̱gba̱ndang a̱keang a̱ yet a̱ni̱nai ma̱ng shi mami a̱ca̱cet a̱ka̱keang na̱ laai byia̱ á̱niet a̱ni ma̱ a̱byin Naijeriya ka. Ji̱ shyia̱ ma̱ka̱wa̱tyia̱ a̱byin Naijeriya kya di̱ Fam A̱keangtung Mundundung (FA̱M) hu, ji̱ si̱ yet a̱gba̱ndang a̱keang nang á̱ ku khwom di̱ ghwang a̱ni, á̱ ku tsa nok a̱kean ka mi̱ ce ndyia̱ 1980 hu hwa. Jija shai Legwot, a̱gba̱ndang a̱keang a̱ swak ma̱ng shi á̱niet ma̱ a̱byin Naijeriya ka, a̱ si̱ ka nta̱bat yet a̱keangtung ka ma̱ a̱tuk mam 12 Zwat Swak ma̱ng Sweang 1991.
Sa̱udi A̱rabiya
A̱byin Sa̱udi A̱rabiya, (La̱ra̱ba: ٱلسَّعُوْدِيَّة, As-Saʿūdīyah; Shong: Saudi Arabia /ˌsɔːdi əˈreɪbiə/, ku /ˌsaʊ-/) á̱ lyen ma̱ng a̱lyoot a̱gwomna̱ti ka nang Tyok Sa̱udi A̱rabiya, TSA̱, a̱ni (La̱ra̱ba: ٱلْمَمْلَكَة ٱلْعَرَبِيَّة ٱلسَّعُوْدِيَّة, al-Mamlakah al-ʿArabīyah as-Saʿūdīyah; Shong: Kingdom of Saudi Arabia, KSA), yet a̱byin kya di̱ fam a̱byin Jenshyung A̱siya hu. Kikya kup a̱gba̱ndang kap Li̱m-a̱byin A̱rabiya wu, ma̱ng shi kyai a̱byin ku tat kpa̱mkpaan ma̱ng kilomita a̱ma̱ntanaai 2,150,000 (met a̱ma̱ntanaai 830,000). A̱byin Sa̱udi A̱rabiya kya swak ma̱ng shi di̱ fam-a̱byin A̱ka̱wa̱tyia̱ A̱tyin hu, ma̱ng a̱feang mi̱ Ta̱cya̱ A̱la̱ra̱ba ka. Ka̱ byia̱ a̱gi̱gak ma̱ng bibyin Urdun a mbeang Irak di̱ fam a̱za hu, Kuweit di̱ fam a̱za-a̱tyin hu, Ka̱ta̱r, Bahara̱yin, ma̱ng Muná̱pyia̱ Tyokkpaa̱pyia̱ A̱la̱ra̱ba hu di̱ fam a̱tyin hu, Oman di̱ fam a̱tak-a̱tyin hu ma̱ng Yemen di̱ fam a̱tak hu; a̱wot A̱ngam A̱sa̱khwot A̱ka̱ba wu wa si̱ ghai nka ma̱ng bibyin Ma̱sa̱r a mbeang Isi̱rela di̱ fam a̱za-jenshyung hu. A̱byin Sa̱udi A̱rabiya kya ma̱nyin nka yet a̱byin ka̱ byia̱ lang khwong kyai a̱sa̱khwot nyiung ma̱ng A̱shong Kyai A̱sa̱khwot wu ma̱ng A̱ngam A̱sa̱khwot Parsi wu da̱ a̱ka̱nyiung, a̱wot a̱gba̱ndang kap a̱byin wu yet a̱khwot kyai a̱byin wa, a̱byin ka̱ shyia̱ a̱tatak, steppe ma̱ng a̱ka̱fan. A̱keangtung nka ka nang á̱ ngyei Riyadh a̱ni kikya si̱ ka ngyet a̱gba̱ndang a̱keang nka wu a̱ swak ma̱ng shi kyai a̱ni, a̱wot a̱ka̱keang Ma̱ka ma̱ng Ma̱dina si̱ yet a̱tsatsak á̱ka̱wa̱tyia̱ naat mbwuot nkyang taada ma̱ng a̱dini nka wu.
A̱buja
thumb|Kyiak neet di̱ fam a̱za hu (A̱zamyian–A̱zayak): A̱ghyi a̱gba̱ndang a̱gaat a̱ghyang mi̱ [[Maitama District, A̱buja|Maitama District, Abuja National Mosque, A̱fan Zuma, nnang a̱sa̱khwot mi̱ Millennium Park, Central Bank headquarters, ma̱ng lang kyai tswazwa Central Business District, Abuja, hu a̱tyetuk]]
Sa̱udi A̱rabiya
Ya̱fang
Bibyin swanta Bibyin A̱siya Bibyin Jenshyung A̱siya
A̱buja
Ya̱fang
A̱ka̱keangtung Afrika Naijeriya A̱ka̱keang swanta A̱ka̱keang mami Naijeriya A̱kakeangtung a̱yaasi̱tet Naijeriya A̱ca̱cet a̱ka̱keang Naijeriya Naijeriya
A̱ta̱swak
A̱ta̱swak wu (á̱kpa: a̱yaata̱swak ba, á̱ ka ngyei a̱ta̱shwak a̱ni) yet a̱gba̱ndang a̱toot wa na̱ng á̱ yeshang a̱ni. Á̱gwam á̱ghyang yeshang nggu tazwa a̱ca̱cet nkyangtyia̱ mba na.
Cat
Cat yet fwuong hwa ku byia̱ cet a̱ni, nang si̱sak nang a̱yang ku a̱tyia̱ na fa̱k da̱ nggwon a̱ni ku la̱u.
Ya̱fang
cat
Ci A̱gwaza
Ci A̱gwaza, ma̱ng fa ku swak di̱ shi á̱kpai a̱ni, wa yet nwai nwuak a̱cucuk nyia̱ A̱gwaza nshyia̱ a̱ni. A̱wot ma̱ng fa ku sang shi tsuung a̱ni, ci A̱gwaza wa yet lak nwuak a̱cucuk da̱ a̱yaagwaza. Ma̱ng fa ku la̱u yet a̱fa̱fap a̱ni meang, ci A̱gwaza wa yet yong ci̱k di̱ lyiat a̱lyiat nyia̱ a̱yaagwaza nshyia̱ bah. Á̱ sak Ci A̱gwaza di̱ sai vwuon hwa ma̱ng Shim nyia̱ A̱gwaza nshyia̱, zang hwa da̱ a̱ka̱nyiung fa nwuak a̱cucuk hu nyia̱ A̱gwaza ku a̱yaagwaza nshyia̱.
Khwi
A̱ta̱ngwat
A̱ta̱ngwat ka (á̱kpa: á̱ta̱ngwat na) kyang hwa mi̱ kyai tswazwa ku sai mat a̱ngga a̱ bwan nang a̱ma̱ntei ku li nang a̱jojot tuk a̱ni ku kaat nka nang cet a̱gba̱ndang kwak a̱byin nhu hwa ba̱ng mba ndung.
A̱toot
A̱toot wu (á̱kpa: a̱yaatoot ba) yet kyangkhwi ku kup ka̱gba̱ng a̱tyubishyi wa a̱ni. Kyang ku kyiak neet ma̱ng fwuo naat ma̱ng ndyang, a̱wot dyang naat ma̱ kpai-ntak hu.
Cikun
Cikun yet Sot A̱gwomna̱ti Mali ja di̱ fam a̱ka̱wa̱tyia̱ Si̱tet Ka̱duna, Naijeriya.
Ya̱fang
Naijeriya Susot a̱gwomna̱ti mali Naijeriya Susot a̱gwomna̱ti mali Si̱tet Ka̱duna Susot a̱gwomna̱ti mali
Yohanna Sidi Kukah
Yohanna Sidi Kukah wa yet a̱gwam A̱sunkurum si̱ jen a̱fwun. Nggu wa ba̱ng A̱sunkurum ba ma̱ng a̱byintyok Sunkurum ka̱ shyia̱ ma̱ a̱tak ma̱ng Si̱tet Ka̱duna, Fam A̱ka̱wa̱tyia̱, Naijeriya a̱ni. A̱lyoot ntyok nggu kya yet Agwom Akulu II.
Ya̱fang
Á̱niet nswuan Á̱gwam A̱sunkurum
Sudan
A̱byin Sudan (Shong: /suːˈdɑːn/; La̱ra̱ba: السودان, as-Sūdān), á̱ lyen ma̱ng a̱lyoot a̱gwomna̱ti nka nang Ri̱pobi̱lik Sudan wu (La̱ra̱ba: جمهورية السودان, Jumhūriyyat as-Sūdān, Shong: Republic of the Sudan) a̱ni, yet a̱byin kya di̱ fam a̱byin A̱za-a̱tyin Afrika. Ka̱ byia̱ a̱gi̱gak ma̱ng bibyin Ma̱sa̱r di̱ fam a̱za hu, Li̱biya di̱ fam a̱za-jenshyung hu, Caad di̱ fam jenshyung hu, Ri̱pobi̱lik A̱ka̱wa̱tyia̱ Afrika wu di̱ fam a̱tak-jenshyung hu, Sudan A̱tak di̱ fam a̱tak hu, Ityopya di̱ fam a̱tak-a̱tyin hu, Eritrea di̱ fam a̱tyin hu, ma̱ng A̱shong Kyai A̱sa̱khwot wu di̱ fam a̱za-a̱tyin. A̱byin Sudan byia̱ shi á̱niet miliyon 44.91 ma̱ a̱lyia̱ 2021 ka̱ si̱ kup shi kyai a̱byin kilomita a̱ma̱ntaa̱naai 1,886,068 (met a̱ma̱ntaa̱naai 728,215), si̱ huni si̱ tyia̱ ka̱ yet a̱tat mi̱ bibyin Afrika di̱n vak shi a̱byin a mbeang a̱tat meang mi̱ shi a̱byin mi̱ Liig A̱la̱ra̱ba hu. Kikya ku yet a̱byin ka̱ swak di̱ shi a̱byin mi̱ Afrika ma̱ng Liig A̱la̱ra̱ba hu ba̱ng si̱ tat but a̱byin Sudan A̱tak hu ma̱ a̱lyia̱ 2011 a̱ni, kyiak neet di̱n jen a̱ja Aljeriya wa si̱ kyiak lyulyoot nfeang hu. A̱keangtung nka, kikya yet Khartum, ma̱nang a̱gba̱ndang a̱keang a̱ swak mi̱ shi wu si̱ yet Omdurman.
Bwoi a̱lyoot
A̱lyoot ka neet mi̱ng La̱ra̱ba  (بلاد السودان), ku "A̱byin A̱dyundyung ka".
Nkhang gbangbang (neet ma̱ a̱zaghyi c. 8000 BC)
Mi̱ miliniyom a̱ni̱nai hu A̱zaghyi Kristi (A̱K), á̱niet taada Ce A̱fan Fai ba ku kpaat swat ba̱ si̱ swan ma̱sa̱t a̱ja mami a̱baka̱keang bi̱ri̱ki vap nang á̱ cok a̱ni, awot ba̱ si̱ mun nyia̱ a̱kat ma̱ng bwoi fa̱n ma̱ A̱ghyui Nayit ba̱ si̱ kwok yak ba̱ si̱ cam nyák. The population that resulted from this cultural and genetic mixing developed a social hierarchy over the next centuries which became the Kingdom of Kush (with the capital at Kerma) at 1700 BC. Anthropological and archaeological research indicates that during the predynastic period Nubia and Nagadan Upper Egypt were ethnically and culturally nearly identical, and thus, simultaneously evolved systems of pharaonic kingship by 3300 BC.
Geography
Sudan swa̱n mi̱ng A̱za a̱firika ta̱bat ma̱853 km coastline bordering the Red Sea. A̱biye gák a̱byin ma̱ng Egypt, Eritrea, Ethiopia, South Sudan, the Central African Republic, Chad, and Libya. With an area of 1886068 km2, it is the third-largest country on the continent (after Algeria and Democratic Republic of the Congo) and the fifteenth-largest in the world.
Sudan lies between latitudes 8° and 23°N. The terrain is generally flat plains, broken by mountain ranges. In the west, the Deriba Caldera (3042 m), located in the Marrah Mountains, is the highest point. In the east are the Red Sea Hills.
Mineral resources include asbestos, chromite, cobalt, copper, gold, granite, gypsum, iron, kaolin, lead, manganese, mica, natural gas, nickel, petroleum, silver, tin, uranium and zinc.
The dry regions are plagued by sandstorms, known as haboob, which can completely block out the sun. In the northern and western semi-desert areas, people rely on rainfall for agriculture and some are nomadic, travelling with their herds of sheep and camels. Nearer the River Nile, there are well-irrigated farms growing cash crops.
A̱bwu
A̰bwu ku a̱bwu mali (Canis familiaris ku Canis lupus familiaris) yet a̱ka̱mbwon a̱bwu a̱yit kya nang á̱ cok a̱mali a̱ni a̱wot ka̱ si̱ byia̱ li̱m ku gworong tazwa a̱ni.
Sudan
Ya̱fang
Bibyin_swanta Bibyin_Afi̱rika Bibyin_A̱za_Afrika
A̱bwu
thumb|Sha̱p a̱bwu Sarabi
A̱ka̱bwu Nyám
Ki̱liyopatra
thumb|Ghwughwu a̱khwukhwop mabut Rom si̱ a̱pyia̱ Ki̱liyopatra VII á̱ tyai mami Altes Museum ma̱ a̱keang Berlin
A̱ka̱fwuop nta
69 BC births 30 BC deaths 1st-century BC Pharaohs 1st-century BC Egyptian people 1st-century BC women rulers Kukwi mat mmap zwák Egyptian queens regnant A̱yaafi̱ra̱una á̱nap Female Shakespearean characters Hellenistic-era people Mistresses of Julius Caesar A̱yaafi̱ra̱una lang á̱gwam Ptolemi Ancient people who committed suicide 1st-century BC women writers Kuburut A̱helen Á̱kyuo Ma̱rkut Antoniyot
A̱toot a̱gbaat
Atoot a̱gbaat yet kyang-khwui agbaat hu da nyiat wowot mang shut.
thumb|A̱yaatoot a̱gbaat a̱malikaswuo a̱ghyang
Caina
A̱byin Caina ku Si̱n (Caina: 中国, Zhōngguó á̱ fa A̱byin A̱ka̱wa̱tyia̱; Shong: China), á̱ lyen ma̱ng a̱lyoot a̱gwomna̱ti ka nang Ri̱pobi̱lik Á̱niet Caina, RÁ̱C wu (Caina: 中华人民共和国, Zhōnghuá Rénmín Gònghéguó; Shong: People's Republic of China, PRC) a̱ni, yet a̱byin kya di̱ fam a̱byin A̱tyin A̱siya. Ka̱ yet a̱byin muna̱pyia̱ ri̱pobi̱lik soshyalis a̱si̱ sot kwai-nfwuo á̱niet jhyiung kya nang Sot kwai-nfwuo-á̱niet Komunis Caina (SkKC) (Shong: Communist Party of China, CPC) ja nkwak nka a̱son ka. A̱byin Caina kya byia̱ shi á̱niet ku swak mi̱ swanta hu, a̱wot á̱niet nka ba si̱ swak biliyon 1.4. A̱byin Caina khwi jen kidee jhyiung ja nang á̱ sak UTC+08:00 a̱ni, shimba a̱yaazoni njen a̱fwuon bya ka̱ teak tazwa mba, ka̱ si̱ byia̱ a̱gi̱gak a̱byin ma̱ng bibyin 14 ghyáng, ka̱ si̱ yet a̱feang mi̱ bibyin ku lan byia̱ a̱gi̱gak ma̱ng bibyin ghyáng a̱ni lilyim a̱byin Roshiya. Ka̱ kup shi kyai a̱byin ku shyia̱ kpa̱mkpaan kilomita a̱ma̱ntanaai miliyon 9.6 (met a̱ma̱ntanaai 3.7), ka̱ si̱ yet a̱byin a̱tat ku a̱naai ka̱ swak mi̱ shi kyai a̱byin mi̱ swanta hu. A̱gwomna̱ti nka ba ka̱u a̱byin ka tyia̱ a̱yaaprovin 23, nfam a̱byin na̱ nyia̱ tyok á̱pyia̱ nna nfwuon, ma̱ng a̱ka̱keang a̱gwomna̱ti Beijhying (a̱keangtung nka ka) a̱naai nang á̱ nyia̱ tyok tazwa nhu di̱di̱r a̱ni, Tyanjhyin, Shanghai (a̱gba̱ndang a̱keang a̱ swak mi̱ shi wu), ma̱ng Congking, a mbeang nfam a̱byin kwak a̱son nfeang nang á̱ ku khap á̱ sak a̱ni: Hong Kong ma̱ng Ma̱ka̱u.
A̱ka̱fwuop nta
Bibyin_swanta Bibyin_A̱siya Bibyin_A̱tyin_A̱siya
A̱bwuang
A̱bwuang wu (á̱kpa: a̱yaabwuang ba) yet naat mbwuot kwai mbeang lyiai nkyang hwa mat cat kpangti̱n.
Ci̱ncai
Ci̱ncai yet a̱cyuang ga̱swan ba̱ ya ka̱tako a̱ni.
thumb|Ci̱ncai Formosa
A̱toot vam
A̱toot vam yet kyang kup vam (kyiak neet di̱ fwuo hu ba̱ng si̱ tat mi̱ dyang ji) hwa nang á̱ yeshang a̱ni. A̱yaatoot ba vwuon da̱ a̱ka̱keang.
Koronavirut
A̱yaakoronavirut ba yet sot tswá zwan RNA jhyang ja ji̱ byia̱ a̱meang ma̱ng njhyang a̱ni ji̱ kwak zwán bai mi̱ nvam kak tangka̱i nyám ku nwaai mman nhu na a̱ni a mbeang a̱ka̱man. Mi̱ nvam á̱nietbishyi ma̱ng a̱ka̱man, sot tswá zwan ji kwak a̱ka̱bung kwak swuan na̱ kyiak neet si̱ na̱ yet a̱shonshyon a̱ni ba̱ng si̱ tat si̱ na̱ maai hyat a̱yin a̱ni. A̱shonshyon nhyia̱ mi̱ nvam á̱nietbishyi maai yet: Shyishyim (nang tswá zwan njhyang ja kwak nji bai a̱ni, di̱n jen ma̱ a̱di̱dit rhinoviruses), ma̱nang tswá zwan ji̱ maai hyat a̱yin a̱ni, jija kwak SARS, MERS ma̱ng ZKOVIT-19 bai. Mi̱ nvam nyák ma̱ng a̱yaakusuru ba̱ tyei a̱khang, a̱wot mi̱ nvam cyui ba̱ tyei hepatitis ma̱ng encephalomyelitis.
Ya̱fang
Zwán ji̱ byia̱ a̱meang ma̱ng Koronavirut A̱bankwai_virut Coronaviridae
Ibrahim Ca̱cet
Ibrahim Ca̱cet "Chechet" yet a̱tyubwom bubwom Tyap wa a̱ neet Makwakhwu a̱ni.
Nenadi Esther Usman
Nienadi Esta "Nenadi Esther" Usman (byin 12 Zwat Swak ma̱ng Jhyiung 1966) yet a̱tyu Naijeriya a̱ yet a̱tyukwai-nfwuo-á̱niet wa a̱ neet Gwoot mi̱ Si̱tet Ka̱duna, Naijeriya. Á̱ ku khai nggu sa̱neto a̱si Ka̱duna A̱tak mi̱ Zwat Nyaai a̱lyia̱ 2011, ma̱ a̱dak Sot Kwai-nfwuo-á̱niet Di̱mokrasi Á̱niet (Shong: People's Democratic Party) á̱ ka ngyei PDP a̱ni.
Ya̱fang
Byin 1966
A̱bwu a̱kat
thumb|A̱bwu a̱kat a̱ghyang ma̱ng a̱gwagwa ma̱ a̱bwonu nka ka
A̱ka̱bwu
A̱byia̱k
thumb|A̱byia̱k Bosporut mami [[Itambut, Turkiya]]
A̱byia̱k yet kyang hwa nang á̱ nok a̱ni ma̱t tyong dyem (kidee nang a̱sa̱khwot na̱ cong a̱ni, a̱ngam, vak a̱cyet ma̱to ku vak kyangcung a̱byin a̱ni) di̱ mi̱n fwun tafa ji.
A̱tak Njei
A̱tak Njei (á̱ ka ngyei A̱tanjei ku Tanjei) yet a̱bakeang kya ma̱ a̱byintyok A̱tyap. A̱jawa Ma-a̱gwam A̱tyap ka nshyia̱. A̱ shyia̱ ma̱ Sot A̱gwomna̱ti Mali Zangon Katab, a̱tak Si̱tet Ka̱duna, Naijeriya.
Taiwan
A̱byin Taiwan, (lyuut Taada Caina: 臺灣 ku 台灣; Pinyin Mandarin: Táiwān; Hokkyen: Tâi-uân; Hakka Sishyan: Tǒi-vǎn; Amit: Taywan; Paiwan: Taiwan; Shong: Taiwan), á̱ lyen di̱ yorong ofisha hu nang Ri̱pobi̱lik Caina (RC) wu (lyuut Taada Caina: 中華民國; Pinyin Mandarin: Zhōnghuá Mínguó; Hokkyen: Tiong-hûa Bîn-kok; Hakka Sishyan: Chûng-fà Mìn-koet; Shong: Republic of China, ROC), yet a̱byin kya di̱ fam A̱tyin A̱siya. Ka̱ byia̱ a̱gi̱gak a̱sa̱khwot mȧ̱ng bibyin Ri̱pobi̱lik Á̱niet Caina (RÁ̱C) wu di̱ fam a̱za-jenshyung hu, Ja̱pan di̱ fam a̱za-a̱tyin hu, ma̱ng Filipin hu di̱ fam a̱tak hu. A̱tsak a̱byin a̱ka̱wa̱tyia̱ a̱sa̱khwot Taiwan wu byia̱ shi kyai a̱byin kilomita a̱ma̱ntanaai 35,808 (met a̱ma̱ntanaai 13,826), ma̱ng tsutsok ma̱ a̱di̱di̱t di̱ fam a̱tyin hu ku yet a̱kpa a̱feang mami a̱yaakpa a̱tat a̱mgba̱m a̱byin ka ma̱ng a̱kpa̱mkpai a̱byin di̱ fam jenshyung hu ku yet a̱kpa a̱nyiung mami a̱yaakpa a̱tat a̱mgba̱m a̱byin ka nang a̱jawa á̱niet da̱ndi ba ka nswat ma̱ a̱gba̱mgbam a̱ni. A̱keangtung ka, kikya yet a̱keang Taipei, nang nka a mbeang A̱fai Taipei ma̱ng Keelung, nia si̱ yet sot metropolitan a̱byin Taiwan ji̱ byia̱ shi kyai ji̱ swak a̱ni. A̱ca̱cet a̱ka̱keang á̱ghyang si̱ yet: Kawohsiyung, Taicung, Tainan ma̱ng Tawoywan. Ma̱ng kpa̱mkpaan á̱niet miliyon 23.57, a̱byin Taiwan si̱ yet a̱nyiung mami bibyin swanta ku lan byia̱ á̱niet ba̱ fam fi̱fam da̱ a̱vwuo a̱nyiung a̱ni. Lung tứa
thumb|Tuta Ri̱pobi̱lik Caina (Taiwan)
thumb|A̱lama Ri̱pobi̱lik Caina (Taiwan)
thumb|Kywat A̱byin
thumb|Ta̱si̱la a̱byin Taiwan
Sen Helena, Ascension ma̱ng Tristan da Cunha
A̱bwom a̱byin: "God Save the Queen" ("A̱gwaza Kup A̱yang-a̱byintyok wu") Fail:United States Navy Band - God Save the King.oga
Bibyin A̱ka̱wa̱tyia̱ A̱sa̱khwot Sen Helena, Ascension ma̱ng Tristan da Cunha, yet A̱byin Nta Bi̱ri̱ti̱n kya di̱ fam A̱tak Ati̱lantik hu ka̱ byia̱ A̱byin A̱ka̱wa̱tyia̱ A̱sa̱khwot Sen Helena, A̱byin A̱ka̱wa̱tyia̱ A̱sa̱khwot Ascension ma̱ng sot bibyin a̱ka̱wa̱tyia̱ a̱sa̱khwot Tristan da Cunha a mbeang A̱byin A̱ka̱wa̱tyia̱ A̱sa̱khwot Gough. Á̱ ku ngyei a̱lyoot ka Sen Helena ma̱ng Bibyin Ta̱yuk kya ba̱ng si̱ tat Zwat A̱kubunyiung a̱lyia̱ 2009, mi̱ di̱ jen nang á̱ kpa nka kpa̱m cam a̱byin fai ku nwuak bibyin a̱ka̱wa̱tyia̱ a̱sa̱khwot ghyáng hu a̱ca̱caat shi a̱ni, á̱ si̱ ntyia̱ nhu a̱mgba̱m di̱ sot jhyiung a̱ta̱fa Bungtyok ka.
Ya̱fang
Bibyin_swanta Bibyin_Afrika Bibyin_Jenshyung_Afrika
Koronavirut 2019
Ya̱fang
Zwán_ji̱_byia̱_a̱meang_ma̱ng_Koronavirut ZKOVIT-19 Gbi̱ngban_á̱niet
Tang
thumb|Tang nfang da̱ a̱ghyui ka
Tang yet naat mbwuot ghyang hwa da̱nang á̱ nta̱m kyang ma̱ng cet ku khwi wun hu ku si̱ kwa da̱ a̱vuo a̱ghyang nang á̱ cat ku nat a̱ni.
A̱byin a̱khwup
thumb|A̱byin a̱khwup A̱byin a̱khwup (á̱kpa: bibyin a̱khwup) yet tutu hwa ma̱ a̱li nang á̱ nsaai a̱nietcen a̱ni, á̱ si̱ ma nswan á̱ ya kyayak á̱ sa mbwoi nkhang á̱ ba̱ nfwung.
A̱byia̱k tazwa
thumb|right|A̰byia̱k tazwa a̱ team ndang kyangcung a̱byin ma̱ a̱di̱di̱t ma̱ng nvak ma̱to mami Kyoto, [[Ja̱pan]]
A̱byia̱k tazwa ku a̱byia̱k a̱tazwa yet vak hwa nang á̱ nok ku swak tazwa vak ghyang a̱ni, á̱ nok nhu ku byia̱k á̱niet ba ba̱ cat ghan swak vak tatak hu a̱ni.
Tak kyangcung
thumb|Tak Kyangcung Ljubljana Marshes huni hwa ma̱ng aksut kpa̱mkpaan wu, huhwa yet tak kyangcung a̱kwon ku yet a̱khwukhwop a̱ swak mi̱ swanta hu nang á̱ ku mi̱ tataat a̱ni a̱wot á̱ ku jhyi nhu neet mi̱ Ce A̱kpeap huhwa (kpa̱mkpaan 3,130 BC) thumb|Tak kyangcung ku byia̱ á̱banshan a̱tat a̱ni tazwa a̱khwukhwop kyangcung a̱ti̱tak a̱tat gbangbang ghyang thumb|Tak kyangcung ntsa ghyang nang á̱ ku shap neet da̱ a̱tutuk a̱kwon a̱ghyang
Tak kyangcung yet kyang hwa ku li nang sa̱khat ja a̱ni nang á̱ nyia̱ á̱ si̱ tyia̱ ku bwuak tazwa borit a̱si̱ aksut mashin a̱ni. Tak kyangcung hu yet nyiung hwa ma̱ a̱tsatsak nkap kéké wu ma̱ng aksut a̱ yet a̱nyiung mami a̱di̱dat a̱yaamashin a̱taa wu. A̱ti̱tak nkyangcung ba a mbeang a̱yaaksut ba ka nnwuat nkyang na na̱ swan kpa̱p a̱ni a̱wat ka nang na̱ na ncyet ma̱ a̱hyohyoot ma̱ng mkpa̱t, ku na̱ nyia̱ ta̱m mami a̱yaamashin. Á̱ ka nnyia̱ ta̱m ma̱ng a̱ti̱tak nkyangcung mat ját ma̱ a̱di̱di̱t nang mami kéké a̱gba̱ndang kukwon a̱wak, a̱bankwon luk kyangcung, kyangbwanlyem a̱tyunok li̱la̱n ma̱ng tak ta̱ngam.
Ya̱fang
Bwoi mi̱ bwoi Irak Bwoi mi̱ bwoi Mesopotamiya
Tak tsaai tswam
thumb|upright|Tak tsaai tswam a̱zanson neet tsaai tswam tyong cung jhyang thumb|upright|Tak tsaai tswam ma̱ng rim a̱kukwon thumb|upright|Nunu a̱baan thumb|upright|Á̱banshan tswam thumb|upright|Tamm-a̱team rim jhyang upright|thumb|Kwop Shimano Dura-Ace freehub-style ghyang
Á̱ nok a̱ti̱tak tsaaí tswam ba ba̱ tyia̱ ca̱caat ma̱ng fi̱rem ma̱ng a̱fwuong ka̱ byia̱ a̱ga̱swuong kikya di̱n vak nkap nghyuai na, a̱wot ba̱ ki mba̱ng a̱yaataya tsaai tswam ba meang.
Ya̱fang
Tsaaí tswam
Cot
197px|right|thumb|[[A̱vwuoa̱tung Á̱nietkhwikristi A̱byin Naijeriya.]]
Cot, cod, a̱vwuoa̱tung á̱nietkhwikristi yet tyan nang Á̱nietkhwikristi ba cong á̱ nnaai a̱wot á̱ nkyuak ntong a̱zaghyi Agwaza a̱ni.
Ya̱fang
cot
A̱byinkhap
thumb|250px|Bibyinkhap swanta, OWID
A̱byinkhap (á̱kpa: bibyin khap) yet a̱vwuo kya nang á̱ khap a̱ni. Ka̱ doot á̱ mba̱ng nyám ma̱ a̱byin khap meang.
Coming 2 America
Coming 2 America yet fim tyei mai Amerika hwa nang á̱ ku maat ma̱ a̱lyia̱ 2021 a̱ni, ku si̱ yet seket fim a̱lyia̱ 1988 huhwa nang á̱ ka ngyei Coming to America a̱ni nang Eddie Murphy ku shyia̱ mami a̱ni. A̱kwak a̱son fim wu wa yet Craig Brewer neet di̱ lyuut ku neet mbwak Kenya Barris, Barry W. Blaustein, ma̱ng David Sheffield, a̱wot nkhang na si̱ ghwut mbwak Blaustein, Sheffield, ma̱ng Justin Kanew, ca̱caat ma̱ng á̱nietmaat nang Murphy ku bwoi a̱ni. Ku tyai Murphy, Arsenio Hall, Jermaine Fowler, Leslie Jones, Tracy Morgan, KiKi Layne, Shari Headley, Teyana Taylor, Wesley Snipes, ma̱ng James Earl Jones.
A̱ka̱fwuop nta
A̱yaafim 2021 A̱yaafim tyei mai 2021 A̱yaafim tyei mai Afrika-Amerika A̱yaafim Amazon Studios A̱yaafim tyei mai Amerika A̱yaafim Amerika A̱yaafim seket Amerika Coming to America (nce a̱yaafim) A̱yaafim a̱lyem-Shong A̱yaafim tazwa tyok A̱yaafim nang Craig Brewer ku khwat a̱son a̱ni A̱yaafim nang á̱ ku mi̱ nta á̱zanson mat a̱gba̱nyiuk a̱mgba̱m swanta ZKOVIT-19 a̱ni A̱yaafim nang á̱ ku jhyi mi̱ Afrika A̱yaafim á̱ ku jhyi ma̱ a̱bubwuk a̱byin a̱di̱dam A̱yaafim á̱ ku jhyi ma̱ A̱gba̱ndang A̱keang New York A̱yaafim á̱ ku jhyi mi̱ Queens, New York A̱yaafim á̱ ku maat mi̱ Ati̱lanta A̱yaafim ma̱ng lyuut fim mbwak Barry W. Blaustein A̱yaafim ma̱ng lyuut fim mbwak David Sheffield A̱yaafim ma̱ng lyuut fim mbwak Kenya Barris A̱za̱za̱rak ntyok ma̱ a̱bubuk maat a̱di̱dam A̱yaafim Paramount Pictures
Byafra
A̱byin Byafra, á̱ lyen ma̱ng a̱lyoot a̱gwomna̱ti nka nang Ri̱pobi̱lik Byafra a̱ni, ku yet a̱byin nang bibyin ghyá̱ng ku lyen di̱ nkap nang a̱byin tyei zat di̱ cat tyok a̱pyia̱ nka hu a̱ni di̱ fam Afrika Jenshyung ka̱ ku tak a̱pyia̱ nka a̱byin sa̱t neet ma̱ Naijeriya kpa̱sai a̱wot ka̱ si̱ swuan kyiak neet ma̱ a̱lyia̱ 1967 ba̱ng si̱ tat a̱lyia̱ 1970. A̱byin ka ku yet mi̱ kyang nyiung hwa ma̱ng Fam-a̱byin A̱tyin Naijeriya hu nang nwap A̱kum-a̱cyi ja swak kuzang ji ma̱ng shi a̱ni. Á̱ ku Byafra a̱tuk Zwat Tswuon 1967 ja mbwak ofisa a̱khwot a̱kwop A̱kum-a̱cyi nang á̱ ngyei Chukwuemeka Odumegwu Ojukwu a̱ni di̱n jen ji ku ku ngyet a̱kwak a̱son fam-a̱byin hu a̱ni, di̱n jen ji nang a̱ca̱cet nnwap Naijeriya na ku ya fwuang tsi̱tsak á̱pyia̱ nna, ku si̱ kyiak jen ba̱t a̱ni a̱wot a̱khwot á̱kwop wu si̱ ya̱gurup a̱yaagwomna̱ti a̱ma̱lyim shyiat sa̱t Naijeriya ma̱ a̱lyia̱ 1960 a̱wot nyiá̱ jini si̱ byin hyaai A̱kum-a̱cyi a̱lyia̱ 1966 hu ma̱ng nnwap jhyang na̱ ku neet fam a̱tak-a̱tyin Naijeriya hu dḭ fam a̱za ka. A̱khwot a̱kwop Naijeriya wu si̱ ya a̱son di̱ nwuai Byafra di̱ mi̱n byian jen a̱ma̱lyim nang á̱ tak a̱byin ka a̱byin ka̱ yong sa̱t a̱ni, ku si̱ byin Zwang Á̱niet-a̱byin Naijeriya ji (á̱ ka ngyei Zwang Naijeriya-Byafra ji a̱ni).
Senegat
A̱byin Senegat (Fi̱ransa: Sénégal; Wolof: Senegaal; Fa̱taa: 𞤅𞤫𞤲𞤫𞤺𞤢𞥄𞤤𞤭, Senegaali; La̱ra̱ba: السنغال, As-Sinighal), á̱ lyen ma̱ng a̱lyoot a̱gwomna̱ti nka nang Ri̱pibi̱lik Senegat (Fi̱ransa: République du Sénégal; Wolof: Réewum Senegaal; Fa̱taa: 𞤈𞤫𞤲𞤣𞤢𞥄𞤲𞤣𞤭 𞤅𞤫𞤲𞤫𞤺𞤢𞥄𞤤𞤭, Renndaandi Senegaali; La̱ra̱ba: جمهورية السنغال Jumhuriat As-Sinighal), yet a̱byin di̱ fam-a̱byin Jenshyung Afrika. A̱byin Senegat byia̱ a̱gi̱gak ma̱ng bibyin Ma̱uri̱teniya di̱ fam a̱za hu, Mali di̱ fam a̱tyin hu, Gini di̱ fam a̱tak-a̱tyin, ma̱ng Gini-Bisa̱u di̱ fam a̱tak-jenshyung. A̱byin Senegat nyia̱ kpa̱mkpaan keang a̱byin Gambya ka̱ myian a̱fafap tyiang a̱byin di̱ khwong A̱ghyui Gambya ka di̱ tityak, ka̱ bu ghai fam-a̱byin a̱tak Senegat nang á̱ ngyei Kasamance a̱ni neet nkap ghyáng a̱byin na. A̱byin Senegat bu byia̱ gak a̱sa̱khwot ma̱ng a̱byin Kabo Verde. A̱keang Dakar kya yet a̱keangtung kwai nfwuo á̱niet ma̱ng naat mbwuot kaswuo a̱byin ka.
A̱bwom a̱byin
A̱bwom a̱byin: "Pincez Tous vos Koras, Frappez les Balafons" ("Nyi Tsot A̱yaakora Nyin ba, Tsot Ba̱lafon Nyin ji")
Bibyin_swanta Bibyin_Afrika Bibyin_Jenshyung_Afrika Senegat
A̱tak Ka̱duna
A̱tak Ka̱duna (á̱ ku ngyei A̱tak Zariya gbangbang) yet fam a̱byin hwa da̱nang a̱di̱di̱t á̱niet ba̱ nwai yet A̱kpat a̱ni nshyia̱ di̱ swuat, di̱ fam A̱tak Tyokkpaa̱pyia̱ Zariya hu mami Si̱tet Ka̱duna ji. Ka̱ shyia̱ di̱ fam a̱byin Fam A̱ka̱wa̱tyia̱ Naijeriya hwa. Á̱ghyang á̱niet fa nyia̱ fam a̱byin hu yet kyang ku yet a̱ni hwa da̱nian nnwap nhu nia a̱wot mat tangka̱i a̱vwuo ka̱ shyia̱ ma̱nyin hwa a̱ni bah, ma̱ a̱byin Naijeriya ka.
Nnwap
A̱tak Ka̱duna byia̱ nnwap na̱ la̱u bwoi bi̱n ma̱ng á̱ghyang a̱ni ma̱ng a̱bannwap ma̱ a̱di̱di̱t na̱ ya dundung di̱ kham taada a̱nyin ma̱ng nkhang gbangbang a̱ni. James (2000) ku ka̱u á̱niet banii si̱sak ma̱ng bi̱n nwap ma̱ng a̱lyem mba a̱tafa a̱pyia̱ a̱lyiat ka "The Middle Belt (Composition of the Nok Culture Area)", a̱wot a̱ si̱ tyia̱ mbaa mi̱ susot ma̱ng a̱basusot nang a̱si̱ ji̱ khwi a̱ni:
Kpa̱m nwap ma̱ng a̱lyem Proto-Pi̱lato hu
I. Fam a̱za ki Sot Á̱niet Tswaywan
'''III. A̱da ki Sot A̱za-jenshyung'''
'''IV. Nienzi̱t ki Sot Kataf (Atyap)'''
V. Sot A̱tak-jenshyung (A̱ninka)
I. A̱za-jenshyung ki Sot Á̱niet Tswaywan
'''III. Sot A̱koro'''
'''IV. Sot A̱da'''
V. Sot Á̱niet Swak
'''VI. Sot A̱nghwom'''
'''VII. Sot Ndun'''
'''VIII. Sot A̱lumu'''
Kpa̱m nwap ma̱ng a̱lyem Proto-Kainji
I. Sot A̱tyin Kainji I
Kpa̱m nwap ma̱ng a̱lyem Proto-Kwa
Sot Á̱niet Mangfwuo (Gbagyi)
Kpa̱m nwap ma̱ng a̱lyem Proto-Jenshyung Cadik
Bang ma̱ng ka̱u di̱ si̱sa si̱ James (2000) hwa myiai kang ma̱ng Kpa̱m Nwap ma̱ng A̱lyem Proto-Jenshyung Cadik:
Lilyem
A̱tak Ka̱duna byia̱ a̱cyuang susot nwap ma̱ng lilyem ma̱ a̱di̱di̱t, zang nia lyiat di̱ lilyem ku yet ma susot lilyem Naija–Konggo ma̱ng Jenshyung Cadi ja. A̱tatak kya lilyem hu ma̱ng zwályiat ji nang á̱niet A̱tak Ka̱duna ba lyiat a̱ni:
Ndá a̱byin
A̱khwukhwop minista Á̱kpa̱u Nkyang A̱byin Naijeriya, Leslie Obiora, tung lis á̱kpa̱u nkyang a̱byin ma̱ a̱mgba̱m a̱byin ka, zang hwa ntsa á̱kpa̱u nkyang a̱byin 74; 34 na̱ maai lung tat nkat ndyo kaswuo, A̱tak Ka̱duna si̱ byia̱ á̱kpa̱u nkyang a̱byin na̱ swak 30 ma̱ng si̱ nna na̱ maai lung na̱ swak kpa̱m nswak nfwuon (50%) a̱ni.
Khap
Mi̱ ndyo 1990 na, á̱nietkhap shita a̱byin ku fa̱k nyinyang kpangti̱n ji̱ neet lyiai nkyang nang ba̱ cak ni mat susot-nta̱m nta̱m shita a̱byin ji̱ ku nshyia̱ a̱ni koji di̱ fam hu, a̱wot a̱zafwun ka, ma̱ a̱di̱di̱t ma̱ng tangka̱i susot-nta̱m jiniaau ku nyim di̱ kwan bwuot ma̱ng a̱nji di̱ swuan da̱ a̱beam a̱gwomma̱ti ba.
A̱ca̱cet á̱niet
Lis á̱niet A̱tak Ka̱duna
A̱ka̱fwuop nta
Si̱tet Ka̱duna
Ta̱mazi̱k Kidee Moroko
Ta̱mazi̱k Kidee Moroko, ku Amazi̱k Kidee Moroko (Ta̱mazi̱k: ⵜⴰⵎⴰⵣⵉⵖⵜ ⵜⴰⵏⴰⵡⴰⵢⵜ tamaziɣt tanawayt), yet ta̱m hwa ku shyia̱ di̱ naat a̱ mbwuot a̱ni mat bwoi kak a̱lyem Ta̱mazi̱k a̱byin Moroko ku ngyet a̱lyem kidee a̱ni ma̱ a̱byin ka. Á̱ kpaat nji ca̱caat ma̱ng Ati̱kut 5 jhyuk 2011 si̱ Kpa̱m Cam A̱byin Moroko hu hwa.
Ya̱fang
Lilyem swanta Lilyem Afrika Lilyem Moroko